Hvat er gonore? Atvoldin til gonore er ein bakteria, sum eitur Neisseria gonorrhoeae. Bakterian kann vera í landræsinum, lívmóðurhálsinum, baktarminum ella munninum/svølgrúminum (á og í mandlunum). Her á okkara leiðum er gonore ein heldur sjáldsom kynssjúka. Hvussu smittar? Gonore er í kynsslími ella útfloti, eitt nú í sáði og lívmóðurslími, og smittað verður, tá ið hetta útflot kemur at slímhinnu. Slímhinnur eru t. d. í landræsi, móðurskeið og baktarmi. Gonore smittar tí við samlegu í móðurskeið og baktarmi og við oralsex. Gonore smittar ikki við kossi. Børn kunnu verða smittað undir barnsburðinum og kunnu fáa ringan eygnabruna. Hít fyribyrgir smittu. Frá tí at smittað verður, og til fyrsta sjúkeyðkennið kemur, ganga vanliga fáir dagar, men við hvørt 2-3 vikur. Hvørji eru sjúkueyðkennini? Í fleiri førum eru ongi sjúkueyðkenni-ella ógvuliga mild eyðkenni. Eyðkennini líkjast klamydiaeyðkennunum. Møguliga hovnar pungurin og pína í honum (bruni í hjáeistunum (bitestiklunum)) Um gonore í munninum: Mildur hálsbruni eftir o. u. einari viku Um gonore í baktarmi: Sviði, skriði ella bløðingar Hvussu verður gonore kannað og viðgjørt? Kanningin er eitt ípot við vattpinni (podning), og royndir verða tiknar úr landræsinum, baktarminum og svølgrúminum (munninum). Umframt hetta verður eisini tikið ípot úr lívmóðurhálsinum hjá kvinnum. Kanningin kann gerast eina viku eftir, at varhugi er av smittu. Viðgjørt verður við antibiotika. Hvørji eru eftirárinini? Um tú ert smittaður/smittað av gonore, og tú ikki verður viðgjørdur/viðgjørd, kann tað fáa álvarsamar avleiðingar: Fyri kvinnur: Undirlívsbruna, ið kann elva til barnloysi. Vandin verður størri at verða við barn uttan fyri lívmóðurina og støðuga undirlívspínu